CELEX: 62021TN0761
Language: et
Date: 2021-12-06 00:00:00
Title: Kohtuasi T-761/21: 6. detsembril 2021 esitatud hagi – Courtois jt versus komisjon

31.1.2022   
            
            
               ET
            
            
               Euroopa Liidu Teataja
            
            
               C 51/38
            
         
      6. detsembril 2021 esitatud hagi – Courtois jt versus komisjon
      (Kohtuasi T-761/21)
      (2022/C 51/51)
      Kohtumenetluse keel: prantsuse
      
         Pooled
      
      
         Hagejad: Fabien Courtois (Rueil-Malmaison, Prantsusmaa) ja 2088 teist hagejat (esindaja: advokaat A. Durand)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tunnistada, et hagejatel on õigus hagi esitada ja hagi on vastuvõetav;
               
            
                  —
               
               
                  tühistada 24. septembril 2021 vaikimisi tehtud rahuldamata jätmise otsus, mis tulenes sellest, et ei vastatud hagejate 13. augusti 2021. aasta kordustaotlusele;
               
            
                  —
               
               
                  mõista käesoleva menetluse kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad kaks väidet.
      
                  1.
               
               
                  Esimene väide, et hagi on vastuvõetav. Hagejad viitavad sellega seoses oma õigusele hagi esitada, kuna Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (1) (edaspidi „määrus nr 1049/2001“) artikli 8 lõike 3 tähenduses on neil õigus algatada institutsiooni vastu kohtumenetlus ja kuna nad on vaidlustatud akti adressaadid ELTL artikli 263 neljanda lõigu tähenduses. Hagejad märgivad ühtlasi, et neil on põhjendatud huvi, mis tekkis sellest, et komisjon oma 24. septembri 2021. aasta vaikimisi tehtud rahuldamata jätmise otsuses ei võimaldanud neil tutvuda dokumentidega, ja asjaolust, et vaidlustatud otsus kahjustas nende õigusi.
               
            
                  2.
               
               
                  Teine väide puudutab komisjoni otsuse sisemist õiguspärasust. Hagejad väidavad, et komisjon rikkus nende õigust dokumentidega tutvuda, tuginedes puudulikele ja ekslikele põhjendustele. Hagejad lisavad, et nad viitavad ülekaalukatele avalikele huvidele, mis põhjendab dokumentidega tutvumist. Lõpuks leiavad hagejad, et komisjon rikkus proportsionaalsuse põhimõtet, kuna ta läks kaugemale, kui oli tema eesmärkide saavutamiseks vajalik.
               
            
         (1)  EÜT 2001, L 145, lk 43; ELT eriväljaanne 01/03, lk 331.